|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT | | |
| **OPĆINSKI NAČELNIK** | |

KLASA: 402-07/25-01/3

URBROJ: 2170-31-02/01-25-1

Punat, 14. svibnja 2025. godine

Na temelju članka 39. Zakona o elektroničkim medijima („Narodne novine“ broj 111/21 i 114/22), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 46. Statuta Općine Punat („Službene novine Primorsko-goranske županije“ broj 36/22), općinski načelnik Općine Punat donosi

**O D L U K U**

**o raspisivanju Javnog poziva za financiranje programskih sadržaja**

**elektroničkih medija u razdoblju 1.4. – 30.6.2025. godine**

**Članak 1.**

Raspisuje se Javni poziv za financiranje programskih sadržaja elektroničkih medija u razdoblju 1.4. – 30.6.2025. godine (u daljnjem tekstu: Javni poziv).

**Članak 2.**

Predmet Javnog poziva je prikupljanje prijava za financiranje programskih sadržaja elektroničkih medija u razdoblju 1.4. – 30.6.2025. godine. Sukladno odredbama Zakona o elektroničkim medijima („Narodne novine“ broj 111/21 i 114/22) elektronički mediji su audiovizualni programi, radijski programi i elektroničke publikacije (portali). Pod programskim sadržajima podrazumijevaju se tematske emisije, objave koje su izdvojene u tematske cjeline, pojedinačne objave i sl., a koje su od interesa za Općinu Punat u smislu informiranja mještana.

Pod programskim sadržajem ne podrazumijeva se elektronička publikacija (portal) u cijelosti.

Cilj financiranja proizvodnje i objave programskih sadržaja je informiranje mještana o projektima i programima Općine Punat i s područja Punta i Stare Baške, a koji su od interesa za mještane te o odlukama, uslugama, radu općinske uprave i njezinih tijela kroz čiji se rad zadovoljavaju potrebe i ostvaruju interesi mještana Punta i Stare Baške.

**Članak 3.**

Na Javni poziv mogu se prijaviti nakladnici koji obavljaju djelatnost pružanja audio i/ili audiovizualnih medijskih usluga te usluga elektroničkih publikacija i koji ispunjavaju sljedeće uvjete:

* da su upisani u sudski ili drugi odgovarajući registar u Republici Hrvatskoj,
* da je prijavitelj nakladnik televizije upisan u Knjigu pružatelja medijskih usluga televizije Agencije za elektroničke medije (AEM) – područje koncesije digitalna regija Primorsko-goranska županija,
* da je prijavitelj nakladnik radija upisan u Knjigu pružatelja medijskih usluga radija Agencije za elektroničke medije (AEM) – područje koncesije Primorsko-goranska županija,
* da je prijavitelj pružatelj elektroničke publikacije upisan u Knjigu pružatelja elektroničkih publikacija Agencije za elektroničke medije (AEM) koje svojim sadržajem nisu proizašle iz tiskanih medija, televizije ili radio postaja, a čije je sjedište na području otoka Krka ili koje svojim sadržajem pokrivaju aktualne teme iz djelokruga rada jedinica lokalne samouprave na području Republike Hrvatske.

Pravo na dodjelu financijskih sredstava ne mogu ostvariti nakladnici:

* koji za isti programski sadržaj ostvaruju potporu iz sredstava Fonda za poticanje pluralizma i raznovrsnosti elektroničkih medija, državnog proračuna ili proračuna Europske unije,
* koji su u likvidaciji ili u stečajnom postupku,
* koji imaju nepodmirenih obveza prema Općini Punat.

**Članak 4.**

Sredstva za provođenje ove Odluke osigurana su u Odluci o financiranju nužnih rashoda i izdataka Općine Punat za razdoblje 1. siječnja do 30. lipnja 2025. godine, Razdjel 003 - Jedinstveni upravni odjel, Program 1004 Informiranje, Aktivnost A100401 Promidžba i informiranje, na poziciji R146 – Elektronički mediji.

**Članak 5.**

Dokumentacija za provedbu Javnog poziva obuhvaća:

1. Tekst Javnog poziva,
2. Obrazac 1 − Nakladnički obrazac prijave koji sadrži podatke o podnositelju prijave na Javni poziv za financiranje programskih sadržaja elektroničkih medija u razdoblju 1.4.-30.6.2025. godine,
3. Obrazac 2 − Programski obrazac prijave koji sadrži podatke o projektu/programskom sadržaju koji se prijavljuje na Javni poziv za financiranje programskih sadržaja elektroničkih medija u razdoblju 1.4.-30.6.2025. godine,
4. Obrazac Izjave o nepostojanju zapreke za financiranje,
5. Izvadak iz Upisnika medijskih usluga koji se vodi pri Vijeću za elektroničke medije,
6. Izvješće Google Analytics, Gemius rating ili drugo relevantno izvješće za elektroničke publikacije za najmanje dva mjeseca (studeni, prosinac 2024.),
7. Analitika slušanosti/gledanosti radijskog, odnosno TV programa prijavitelja.

Prijavitelj može na Javni poziv prijaviti više programskih sadržaja. U tom slučaju programski se sadržaji prijavljuju odvojeno, odnosno za svaki se programski sadržaj koristi zasebni Programski obrazac prijave.

Nakladnički i programski obrazac moraju biti u cijelosti popunjeni, potpisani od strane ovlaštene osobe prijavitelja i ovjereni pečatom - za one prijavitelje koji su ga dužni imati.

Javni poziv i pripadajući obrasci za prijavu objavit će se na mrežnoj stranici Općine Punat: [www.punat.hr](http://www.punat.hr). Prijave se šalju poštom na adresu Općina Punat, Novi put 2, 51521 Punat ili se predaju u pisarnici Općine Punat. Rok za podnošenje prijave je 15 dana od dana objave Javnog poziva na mrežnoj stranici Općine Punat.

**Članak 6.**

Za provođenje postupka Javnog poziva općinski načelnik imenuje Povjerenstvo za provedbu Javnog poziva koje otvara pristigle prijave, provjerava ispunjavanje propisanih uvjeta i vrši ocjenjivanje prijava na Javni poziv.

Povjerenstvo iz stavka 1. ovog članka sastoji se od tri člana.

**Članak 7.**

Odluku o odabiru pružatelja medijskih usluga i pružatelja elektroničke publikacije donosi općinski načelnik na prijedlog Povjerenstva iz članka 6. ove Odluke.

Odluka o odabiru pružatelja medijskih usluga i pružatelja elektroničke publikacije sadrži naziv odabranog nakladnika radija/televizije, odnosno pružatelja elektroničke publikacije, naziv programskog sadržaja prijavitelja, ostvarene bodove te iznos financiranja.

Odluka iz stavka 1. ovog članka bit će objavljena na mrežnoj stranici Općine Punat u roku od 5 dana od donošenja iste.

Dostava prijaviteljima smatra se obavljenom javnom objavom Odluke o odabiru na mrežnoj stranici Općine Punat.

Na temelju Odluke iz stavka 1. ovog članka, Općina Punat sklopit će s prijaviteljima ugovor o financiranju programskih sadržaja kojim će se regulirati međusobna prava i obveze (dinamika, visina, rok i način isplate, rok za proizvodnju i objavu programskih sadržaja i dr.).

**Članak 8.**

Prijavitelj koji je sudjelovao u Javnom pozivu može podnijeti prigovor na Odluku o odabiru pružatelja medijskih usluga i pružatelja elektroničke publikacije.

Prigovor se podnosi općinskom načelniku Općine Punat u roku od osam dana od dana objave Odluke o odabiru.

O prigovoru odlučuje općinski načelnik.

**Članak 9.**

Za provedbu ove Odluke zadužuje se Jedinstveni upravni odjel Općine Punat.

**Članak 10.**

Ova Odluka objavit će se na mrežnim stranicama Općine Punat, a stupa na snagu danom donošenja.

OPĆINSKI NAČELNIK

Daniel Strčić, bacc.inf., v.r.